স্টাফ রিপোর্টার ॥ বানিয়াচংয়ে বেওয়ারিশ কুকুরের উপদ্রব মারাত্মকভাবে বৃদ্ধি পেয়েছে। প্রতিদিনই পথচারী, শিক্ষার্থীদেরকে কামড়িয়ে আহত করছে। কুকুরের আতংকে অনেকেই স্কুল কলেজে আসা বন্ধ করে দিয়েছে। গতকাল মঙ্গলবার সকালে বিথঙ্গল গ্রামের শিক্ষার্থী জান্নাতুল (২৩), সাবাজ মিয়া (৩৭), কৃপেশ দাশ (৩৮), ঐশি পাল (৮), জাহেদুল (৬), আরজু মিয়া (২২), শফিকুর (১০), তোফাজ্জুল (১১) ও মায়া বেগম (২৩) কে পাগলা কুকুরে কামড়ালে তারা আহত হয়। গুরুতর অবস্থায় তাদেরকে হবিগঞ্জ সদর হাসপাতালে ভর্তি করা হয়েছে।